Sint Pols

(francés Saint-Pol-sur-Mer) es una anciana comuna flamenca (departament del Nòrd) associada a Dunquèrca dempuèi 2010.

Geografia

 Situacion 
Sint Pols es una vila situada entre lo pòrt Èst de Dunquèrca, lo barri de Petite-Synthe e Fort-Mardyck.

Se situa dins la region naturala del Blootland que se caracteriza per de païsages fòrça planièrs e de canals nombroses. Sa superficia es de 5,14 km². La vila es religada a Lilla (80 km) e París (300 km) per l'autoestrada francesa A25, al tunèl sota la Marga  via Calais per l'A16/E40, e a Brussèlas per l'A16/E40.

 Clima 
L'estacion meteorologica mai pròcha de Sint Pols es la situada dins lo pòrt. La vila ten un clima dich « temperat oceanic », çò qu'implica de nombrosas puèjas e una variacion pro fèbla de las temperaturas entre l'ivèrn e l'estiu.

Istòria
La municipalitat fuguèt creada en 1877 per destacament de la municipalitat de Petite-Synthe (comuna uèi desapareguda, perque fuguèt fusionada amb Dunquèrca en 1972). Deu lo sieu nom a l'estaminet (brassariá tradicionala) que se trobava a l'intrada de la vila : « lo Sant Pol » batejat coma aquò en memòria del Chevalier de Sant-Pol-Hécourt, companhon del famós corsari dunquerqués Jean Bart. En 1889 i apondèron « sus-Mar », abans que Dunquèrca cròmpe en 1912 los terrens situats en riba de mar per agrandir lo pòrt. 

Lo 19 de decembre de 2003, los conselhs municipals de Dunquèrca e Sant-Pol-sus-Mar an votat en favor d'una fusion-associacion que creariá una novèla entitat de 94 187 abitants. Emai s'aquel procediment non èra pas encara obligatòri (l'es vengut dempuèi lo 1 de genièr de 2005), lo prefècte exigèt un referendum al près de la populacion. La consulta aguèt luòc lo 5 de decembre de 2004, aquel còp sus tres comunas : Dunquèrca, Sant-Pol-sus-Mar e Fort-Mardyck. Emai se lo òc reculhiguèt lo 54 % dels sufragis exprimits, obtenguèt pas que lo 24,25 % dels inscriches en plaça dels 25 % que requerís la lei, lo prefècte refusét doncas la fusion.
 2010 : En seguida de la decision del Conselh d'Estat d'anullar lo decrèt del prefècte, lo projècte de fusion es de nòu a l'òrdre del jorn.
 7 de decembre de 2010 : Lo prefècte avent autorizat los conselhs municipals de decidir de nòu l'avenidor del projècte, los 3 conselhs municipals votèron un còp de mai per la fusion-associacion.
 8 de decembre de 2010 : Lo prefècte avent pres acte de la volontat dels conselhs municipals, acceptèt la fusion que prenguèt efièch tre lo lendeman, lo 8 de decembre de 2010.

Administracion

Demografia

Luòcs e monuments
Personalitats ligadas amb la comuna
Véser tanben

Ligams extèrnes

Nòtas

Categoria:Comuna del Nòrd